Els darrers anys, l'Oficina Catalana del Canvi Climàtic s'ha sumat a diverses iniciatives i projectes cofinançats per la Unió Europea en l'àmbit de l'adaptació al canvi climàtic a Catalunya.
Aquests projectes multiactors i transversals tenen àmbits territorials i sectorials diversos i compten amb la col·laboració d'administracions públiques, centres de recerca, entitats socials i ciutadania com a socis coordinadors o beneficiaris.
El Departament de Territori i Sostenibilitat (DTES), a través de la Direcció General de Polítiques Ambientals i Medi Natural i de la Direcció General de Qualitat Ambiental i Canvi Climàtic, participa com a soci beneficiari en el projecte europeu MPA-ENGAGE (" Engaging Mediterranean key actors in Ecosystem Approach to manage Marine Protected Areas to face Climate ") cofinançat pel programa Interreg MED en el període de programació 2014-2020.
El projecte està liderat per l'Institut de Ciències del Mar (CSIC).
El projecte MPA-ENGAGE té per objecte principal promoure les àrees marines protegides com a espais fonamentals per a l'adaptació i mitigació del canvi climàtic.
Des d'un enfocament socioecològic, el projecte desenvoluparà plans d'adaptació en set àrees marines protegides de sis països: Portofino (Itàlia); Tavolara Punta Coda Cavallo (Sardenya, Itàlia); Parc Nacional de Calanques (França); Parc Natural del Cap de Creus; Brjuni National Park (Croàcia); Zakyntos National Marine Park (Grècia); Karaburuni (Albània).
El projecte implicarà els principals agents de cada zona: gestors, actors socioeconòmics del sector del busseig recreatiu i de la pesca artesanal, autoritats locals i regionals, centres de recerca i públic general.
El projecte, finançat pel programa LIFE, es desenvoluparà a les zones de muntanya mitjana, entre els 500 i els 1000m d'alçada.
En aquestes àrees, el consorci liderat pel CREAF vol recuperar zones de pastures, introduir vinyes i gestionar el bosc per a la prevenció d'incendis forestals, entre d'altres accions.
A més a més del CREAF, que coordina el projecte, hi ha la participació com a socis beneficiaris de l'Instituto Pirenaico de Ecología (IPE-CSIC), l'IRTA, l'Observatori Pirinenc de Canvi Climàtic (OPCC-CTP), l'Oficina Catalana del Canvi Climàtic (OCCC), la Universitat Autònoma de Barcelona (UAB), la Universitat de Saragossa (UNIZAR) i la Universitat de la Rioja (UR).
El projecte va començar aquest estiu i té una durada de 5 anys.
La Comissió Europea, a través del Programa LIFE (Adaptació al Canvi Climàtic) aporta 1.427.639 €.
Aquest és un projecte multiactor de 5 anys que compta amb el finançament del Programa europeu LIFE+ (Polítiques Ambientals i Governança).
El pressupost del projecte és de 2.548.841€ i compta amb una aportació de la Comissió Europea de 1.266.208€.
MEDACC neix amb l'objectiu de provar solucions innovadores orientades a adaptar els nostres sistemes agroforestals i urbans als impactes del canvi climàtic en l'àmbit mediterrani, concretament en tres conques prou representatives de Catalunya: la Muga, el Ter i el Segre.
El Life+ PLETERA té per objecte desurbanitzar i recuperar la funcionalitat ecològica dels sistemes costaners de la Pletera, a l'Estartit, a la conca del Ter.
Això implica eliminar les parts parcialment urbanitzades i retornar l'espai al seu estat natural.
La col·laboració entre els projectes Life MEDACC i Life+ PLETERA dóna com a resultat la realització d'una diagnosi de la capacitat actual de desguàs del sistema litoral de la plana situada al marge esquerre del riu Ter i, en conseqüència, l'anàlisi d'alternatives d'adaptació al canvi climàtic que redueixin la vulnerabilitat d'aquest àmbit.
L'Oficina també participa com a soci beneficiari és el projecte EBRO-ADMICLIM (ENV/ES/001182), que planteja accions pilot de mitigació i adaptació al canvi climàtic al Delta de l'Ebre, una de les zones més vulnerables a Catalunya a la pujada del nivell del mar i a la subsidència.
La durada del projecte és de 4 anys ( juny 2014 – juny 2018) i el coordinador del projecte és l'Institut de Recerca i Tecnologia Agroalimentàries (IRTA).
El projecte CLIMARK té com a principal objectiu contribuir en la mitigació del canvi climàtic i augmentar la capacitat d'embornal dels boscos mediterranis promovent la seva gestió forestal multifuncional i mitigadora amb la creació d'un mercat de crèdits climàtics.
La gestió forestal multifuncional promoguda gira fonamentalment sobre tres eixos: el carboni, l'aigua i la biodiversitat.
El projecte s'aplica a Catalunya i es replica a la regió del Vèneto (Itàlia).
El projecte està format per cinc socis, quatre de catalans (Centre Tecnològic Forestal, Universitat de Lleida, l'Oficina Catalana del Canvi Climàtic i el Centre de la Propietat Forestal) i un de la regió del Vèneto.
El soci coordinador és el Centre de la Propietat Forestal i es recolza en tres estructures bàsiques per la bona gestió del mateix: el Comitè de Coordinació, el Grup de Participació Local i el Comitè Assessor d'Experts.
Un altre projecte amb què l'Oficina col·labora és el LIFE CLINOMICS, promogut per la Diputació de Barcelona, i que té la finalitat d'augmentar la resiliència de les entitats locals mediterrànies a partir de la intervenció en tres territoris: el Parc Natural del Montseny, la comarca de l'Alt Penedès i les terres de l'Ebre; i al voltant de tres activitats econòmiques significatives: el turisme, l'agricultura i les explotacions forestals.
L'Oficina també ha col·laborat amb el Bewater, projecte que promou el diàleg i la col·laboració entre la ciència i la societat per una gestió sostenible de l'aigua i per l'adaptació als impactes del canvi climàtic a la Mediterrània.
Després de tres anys de treball participatiu entre científics, gestors i ciutadania, BeWater ha publicat quatre plans de gestió adaptativa de l'aigua per quatre conques mediterrànies amenaçades pels efectes del canvi climàtic: la Tordera (Espanya), el Pedieos (Xipre), el Rmel (Tunísia) i el Vipava (Eslovènia).
L'Oficina també forma part de l'Observatori Pirinenc del Canvi Climàtic (OPCC) creat l'any 2010 i que té com a finalitat realitzar un seguiment i comprendre les evolucions del clima als Pirineus per poder limitar els seus impactes i adaptar-se als seus efectes mitjançant la definició d'estratègies d'adaptació destinades als sectors socioeconòmics i els espais naturals més vulnerables.Amb aquesta iniciativa també es pretén incrementar la visibilitat dels Pirineus, a nivell europeu i internacional i integrar l'Observatori dins de les xarxes europees relacionades amb les temàtiques estudiades.
L'Oficina Catalana del Canvi Climàtic forma part del Comitè de direcció del projecte europeu ECTAdapt.
Es tracta d'un programa de tres anys liderat per la Diputació de Girona, el Conseil Départemental Des Pyrénées-Orientales i el Consell d'Iniciatives Locals per al Medi Ambient de les Comarques de Girona (CILMA), que pretén cercar estratègies conjuntes per contribuir a l'adaptació de l'Espai Català Transfronterer als efectes del canvi climàtic.
El projecte s'estructura en tres escales de treball: l'anàlisi de la vulnerabilitat del territori, la sensibilització de la població i de tots els agents públics i privats implicats i la redacció i execució de plans d'acció local per a l'adaptació al canvi climàtic.
El projecte ECTAdapt, amb un pressupost d'1 milió d'euros finançat al 65% pels Fons Europeus de Desenvolupament Regional (Feder), abasta un territori format per les comarques de Girona i les del Departament francès dels Pirineus Orientals i representa una àrea d'influència de prop d'1,3 milions d'habitants, amb unes condicions climàtiques i socioeconòmiques similars basades en l'agricultura i el turisme.